62019TO0562(01)_INF
Digriet tal-Qorti Ġenerali (It-Tmien Awla) tal‑25 ta’ April 2023 –Klein vs Il‑Kummissjoni
(Kawża T‑562/19 RENV)
“Rikors għal nuqqas li tittieħed azzjoni – Apparati mediċi – Artikolu 8(1) u (2) tad-Direttiva 93/42/KEE – Proċedura ta’ klawżola tas-sigurtà – Notifika minn Stat Membru ta’ deċiżjoni ta’ projbizzjoni ta’ tqegħid fis-suq ta’ apparat mediku – Assenza ta’ deċiżjoni tal-Kummissjoni – Tħassir tad-Direttiva 93/42 – Artikoli 94 sa 97 tar-Regolament (UE) 2017/745 – Miżuri ta’ sorveljanza tas-suq – Rikors manifestament fondat”
Rikors għal nuqqas li tittieħed azzjoni – Obbligu li tittieħed azzjoni li jaqa’ fuq il-kummissjoni – Proċedura tal-klawżola ta' salvagwardja – Nuqqas ta’ azzjoni tal-Kummissjoni wara l-komunikazzjoni minn Stat Membru ta’ deċiżjoni ta’ projbizzjoni ta’ tqegħid fis-suq ta’ apparat mediku – Obbligu ta’ dħul f’konsultazzjoni mal-partijiet ikkonċernati dwar il-ġustifikazzjoni ta’ din il-projbizzjoni – Nuqqas
(Artikolu 265 TFUE; Direttiva tal-Kunsill 93/42, Artikolu 8(1) u (2))
(ara l-punti 18 sa 20, 23, u d-dispożittiv 1)
Dispożittiv
1)
Il-Kummissjoni Ewropea naqset milli twettaq l-obbligi imposti fuqha skont l-Artikolu 8(2) tad-Direttiva tal-Kunsill 93/42/KEE tal‑14 ta’ Ġunju 1993 dwar mezzi mediċi billi naqset milli taġixxi fil-proċedura ta’ klawżola ta’ sigurtà miftuħa fis‑7 ta’ Jannar 1998 mir-Repubblika Federali tal-Ġermanja u milli tieħu deċiżjoni skont id-Direttiva 93/42, is-sostitwita bir-Regolament (UE) 2017/745 tal-Parlament Ewropew u tal-Kunsill tal‑5 ta’ April 2017 dwar apparati mediċi, li jemenda d-Direttiva 2001/83/KE, ir-Regolament (KE) Nru 178/2002 u r-Regolament (KE) Nru 1223/2009 u li jħassar id-Direttivi tal-Kunsill 90/385/KEE u 93/42/KEE, fir-rigward tal-apparat mediku Inhaler Broncho Air®.
2)
Il-Kummissjoni hija kkundannata għall-ispejjeż marbuta mal-proċedura ta’ appell quddiem il-Qorti tal-Ġustizzja, fil-kuntest tal-Kawża C‑430/20 P, kif ukoll għal dawk marbuta mal-proċedura inizjali, fil-kuntest tal-Kawża T‑562/19, u mal-proċedura tar-rinviju, fil-kuntest tal-Kawża T‑562/19 RENV, quddiem il-Qorti Ġenerali.